Digital-Divide-Data/Luhya-ASR-Data-subset huggingface dataset:
Amachi nikakhamala okhubala bulanu notamo omuchele kuwosere, omuchele esikombe silala sidakha amachi ebikombe bibiri
Omuchele kwao nikwakhaya onyala wamala khujiko bulanu norinda kube omunyifu kama edaka ekhuminende chitanu endi
Omuchele kwosi onyala okhudekha makhabi tofauti tofauti okhlondekhana nga luwinya ewe omwene
Onyala okhudekha alala nende enyama vivalanga embwe pilau koso nende amaaragwe kosi nyala waadekha ninako
Omuchele kwosi onyala okhudekha bila mafuta lakini sikunava nende esiuya silai kama kwokarangire namafuta
Lukaye luinyanga khuba fyakhulia shinga na muranda yani inyama isichirwe khu tsinyanga tsisabi khula yoma
Fyakhulia findi fitekhungwa inyanga ye isambo ni shinga obusera bupashe, tsingokho, busera bwe shinoko, tsinyeni
Obusuma bwe imere bufukungwa inyanga ye isambo ne khandi bafukanga nende obusie bwe imere
Obusuma obo bufukungwa nende omundu mulobole owamanya khubufuka khubera bubetsanga obutinyu khwifuka khandi bunyala khurula obubisi nibufukwa sa nde mundu yesi yesi
Obusie bwe imere busiebungwa okhurulana nende okhusasia amatumwa, obule,emioko nende mabere
Busie bwatsana bwasiebungwa inyanga ye isambo neishiri okhula tawee khu busie obo bunyole khunyira sibulanyasia omufuchi tawe
Efyakhulia nifyakhayia fyenulungwa ni firerwa nende abahana baraka ni bandu balira alala nende khupa tsimbakha nibasangalire
Abandu bembanga tsinyimbo tsyokhusangala nibakhupa tsing'oma nibasangalire alala nende okhushina abakhasi nibakhupa tsinyami
Omwea nende omufere abateshianie balangungwa mu musee okhushuna nibasangalire oluono
Abandu bareranga efiyanwa finji okhweresia abateshinie inyanga ye isambo eyoo, fiyanwa shinga na fyakhulia, obukono nomba obuliri nende efindu fyo munzu
Abakofu banywetsanga busa yalinji niikoyerwe bulaii khu lwe inyanga ikhulundu eyo nibasangala bakhupa tsimbakha
Busa ni amalwa kakoyungwa okhurulana nende ubusie bwe limera mana ilekhwe ilule khula nyanga yo khunywa ili mbu ni inyanga ye isambo
Busa irebungwa mutsinyungu nibarenjekha akari wo musee kwa bakofu, nibanywa okhuburira mutsinzeshe tsiabu alala
Inyanga ikhulundu niyakhawa omwea yatong'anga nende omukhana wabu uba namukobere eliria khulwe tsinyanga tsisutire khula nga mwea alatinya mu liria
Omukhana nende omusiani bakonanga alala munzu yo musiani khula itsuli ye inyanga ilondakho
Omukhana wabu mwea ubetsanga natonyere yatsitsanga okhucheka obuliri bwa bandu bateshanie okhulola nikaba amalasire kali khu buliri
Niyanyolanga obuliri buli nende amalasire yabukulanga obuliri naira wabu omukhana fyekesia mbu omukhana wabu yali abwene omundu yali nashiri okhumwinjirirakho tawe
Be wabu omukhana basangalanga ni omusiani abafuya nomba abarunga imbusi
Omusiani namala ikhwe yosi yaba nalabanzungwa tawe nakholerwa isambo yo khusaba ewabu mukhana
Isambo yo khusaba ni omukhana khutsia wabu omukhana okhulia nende abandu bae shinga la abakhana babu, basiani babu nende abetsa bae
Inyanga ye isambo yo khusaba omusiani yatesherungwa ingokho inamba yo mukhwe nirebwa khushibakuli nili sa inamba ilateterwe efipande tawe
Inyanga yatsana eyo fibetsanga mbu omukhwe asabe amatsi niyakhamala basundule amatsi ako mu bweru bwe inzu yabu omukhana
Omukhwe yafuyanga abatendi nende abateshere khubakhupira orio muno khulwe fyakhulia filai fya bateshere
Inyanga yo khusaba abakhwe nende be we wabu omukhana bakhupanga tsimbakha nibaulira tsinyimbo tsya bembi nende tsing'oma nende shiliri
Abakhwe nibenya okhubwao bamanisibungwa inyama yo muranda, ingokho isike, tsinjuku nende tsinuni efyabalalira wabu omusiani
Tsinyanga tsya khale omukhana niyasererungwa nayera inda nashiri okhuteshibwa nende omusiani oyo fyalingi mbu omusiani oyo arunge imbusi
Inyanga yo khusaba ni inyanga yo musiani yamanyananga nende abandu be abu omukhana shinga na senje wo mukhana, abasiani babu, abakhana babu nene abekho babetsanga nibasolosibwe
Okhudekhisania nesindu siekholanga mumilukha kya abaluhya bosi nomba mumilukha kya burimundu.
Abaluhya khwajama okhudekhisiana mungira chabukhane khandi mumbeka chabukhane.
Omundu anyala okhudekha nomba okhudekhisia mubukristayo nomba mu engira ya khale.
Bakuka befu bachakanga nende okhukhola ebindu ebiaukhane mberi khubadekhie omukhasi.
Omuraga nabona embu yenya kudekhia, acha yakhya bunyasi mwene yombakha enyumba.
Abandi ocha wamenya musichekha enyanga kama saba nofunya nichiwere obaurire okhudekhia.
Nokalukha ni ocha okonya omundu wa winyanga okhudekhia khandi sokhoere khulomaloma naye.
Oborera latao embwe onyorere omwana wa edala rira nomba rino.
Latao nende abandu beng'we banacha nibalomaloma nende samwana omukhana.
Emilukha kino kiosi kinekhorekha omukhana mwene natamanyire esiekhoranga ni sina.
Nibama khufukirisania, banakonya abasiani bari nende amani okhucha okhudira omukhana.
Bakhoyere khuborerwa embu omukhana achire mundalo nomba achire amatsi bache bamurinde khungira.
Banamudira nakalukha nibamuira wabu mungo nibamufungira munyuma.
Omukhana yamala yairwa wabu omusiani, naborerwa embu bakhamudekhia, sakhoyere khukalukha wabu.
Banaba alala nende omusiani esiro siosi enyanga eyo bong'ane.
Bwamala bwakhia ichuri, banalanga sengenyene omusiani khwicha okhwalula oburiri narusiakho isuka ya rachari ibere niyarirwe.
Sengenye akhoyere khuringa nikaba embu omukhana oyo yamala okhuba nende omusiani oundi nomba tawe.
Amabanga nikaba khu esuka erio, omukhana oyo akhoyere okhutekhera omusiani oyo.
Nibukhia amabanga nikaumakho, omukhana oyo anairwa adekhere omukofu ori mulukongo.
Nadekhera omusiani oyo, banalanga abandu ababu omukhana okwicha okhutala ikhwe.
Owabu omusiani nibari nende ching'ombe baberiesia omundu ori nende amani okhulasa efumo.
Eyo niyo inaba ikhwe ya omukhana otekhere bulanu alachiririra okhwibula bana mudala riaye.
Khuri nende engira eya esikristayo yikholwanga nende balami nomba abakambi.
Engira ino ichakanga nende omusian khumanyana nende omukhana.
Omukhana yamala yafukirira oba omwicha wa omusiani, omusiani anatangira nende okhuborera abebusi baye.
Abebusi banekhala nende omukhana nibamumanya nende okhumuekesia emilukha kyabu.
Omukhana anyala okhutula mu embeka chindi nomba mundimi chindi.
Abebusi nibo abekesianga omukhana ngalubenya omukhana arisie omusiani nibamenyere.
Muchinyanga chino chosi omukhana sakhoyere okhukona nende omusiani.
Abebusi nibalola embwe omukhana oyo ari ebilai khuba omukhasi banborera omwana achiririre nende asindu esilondakho.
Abebusi nibakhaya embu oyomukhana sanyala okhudekhera omwana wabu, banabora omwana wabu akonye omukhana oundi.
Abebusi bandi bakhonyeranga omwana wabu omukhana wokhudekhia.
Omusiani anaira omukhana mu ekanisa okhuborera omulami wabu embwe benyanga okhwikhala alala.
Nibaba abeikanisa ndala, banaba ebiblai nomba namakhuwa amalai.
Nibaba abeikanisa itari ndala banaborera omukhana yesi achukhe ikanisa alame mu ya omusiani.
Nibamalana nende omukambi, omukhana anaborera abebusi baye embu amusiani yenyanga okhumudekhisia.
Abebusi abomukhana banarengekha inyanga ya okhucha okhwebola owabu omusiani.
Inyanga eyo niyakhola omusiani anabukua omwana wabu, omukambi nende omwicha bache balole owabu omukhana.
Nibakhalolayo Banecha okhutengekha nomba okhurekekha enyanga eyokhukhwa omukhana.
Okhukhwa bakhwechanga eng'ommbe, embusi nomba banyala okhukhwa esende.
Ngalubelewane enyanga ya okhukhwa banacha omukhana nari owabu nibaira ekhwe.
Abakhoyere okhucha owabu omukhana ni samwana omwana khulokhuba niye omukhwe omukhongo.
Anacha nende omwana wabu omusiani odekhisia nende basiani babu abandi.
Abecha bosi banyala okhulondakho mumukholo kuno omukhongo.
Samwana musiani odiekhia nibiba embwe yafwa, omwana wabu omukhulundu niye ocha nende ekhwe.
Banacha nibakhwa nibamala nibakalukha mungo bong'ane.
Omukhana aladong'a owabu mberi narinda inyanga yaye yokhutekhisibwa.
Emikholo kiotangirisia kyakhamala okhubwa ekilondakho ni okhutekhisibwa muekelesia.
Enyanga inatekekhwa eya kharusi okhulondana nende abeikanisa nende chifamilia chosi chifukirisiane.
Khuinyanga yimale yule, omukhana achichanga owabu okhwekasia enyanga saba nichisiri.
Enyanga niyola abandu bosi bamarire khurengekha ebindu byiosi nimikholo kiokhudekhisiana kichaka.
Echuri banjanga nende okhwena omukhana yaba niyeyarise.
Omukhana naba atula eyare, akhoyere khwuyarisia ambi nende yibanyala okhubukula ebikha ebididi okhumubukula.
Anekasia nende okhufwala bilai mungubo echarachari echeneti enjakha.
Anaba nende abakhana abandi abakhumulonda nomba okhukhina naye mukharusi yene eyo.
Omusiani anacha owakonenre nende mutokha nibamubukula nibacha mukanisa.
Mukanisa bakhoyere okhukhungasibwa nende omukhulundu nibemba echinyimbo cha Were.
Omukhana akhoyere khunina mutokha okwaukhane nende okwomusiani ocha khumudekhia.
Nibola mukanisa omusiani anatula mumutokha niyengiswa mukanisa owemberi.
Namala okhwikhala omukihana yesi anatula mumutoka niengiswa nende enyimbo nende engalakasa.
Banekhala omukhulundu asome ekhuwa alafu anateba nariwo omundu yesi yesi okhaya embwe batadekhisania.
Nabao oukhaya okhudekhisania okhuo, omukhulundu anarekhera awo nibacha okhukhola ikesi.
Naumao okhaya okhudekhisania okhuo, banachiririra nende okhulanga abebusi abo omukhana okhurera omukhana.
Banlanga omwibusi owomusiani yesi okhureta omusiani emberi.
Omukhulundu ana ba beresia esiapo nibafukirira okhumenya alala mumanyasio kosi.
Anabateba nibafukirira okhumenya alala mubulwaye bwosi.
Nibama anaberesiana bafwasanie embeta echabu chibaba nibakurire.
Omukhulundu namala khubasaira banacha mumulukha kulondakho.
Bana reta ecertificate cha okhusainia khwekesia embu badekhisiane.
Omukhulundu yesi anatako omukhono okwekesia embwe ebereo nibadekhisania.
Omulukha okwo nikhucha ingo nibari mumutokha mulala nomba bache wabapangire okhurira ekeki.
Banairwa owabu nibekha mumutokha nibakenda kalakala nibengira owabacha okhwikhala.
Nibola banalama mberi nibachaka emikholo ekia engo.
Ebikha biola ebya okhukhenga ekeki yababa nibakurire okhuria nende okhurisia abandu bosi.
Banareterwa ekhande bakhenge ekeki nibarisiana nende khandi okhurisia abebusi.
Badirananga emikhono nibairira abebebusi ekeki nibabarisia abene.
Ekeki ibechanuanga eno abandu nibemba nende okhukhina niboba engalakasia nende eng'oma.
Nibakhamala nibiba ebikha ebya ebiyanua khu abadekhisanie.
Abandu bairanga ebiyanua ebinji ebiaukhane nibadisia abadekhisiane mimakhono.
Abandi banya okhuira oburiri nende ebikombe nomba esani.
Omukholo kuno kubechanga okwobusangafu muno khubadekhisanie nibesya omulongi.
Abecha nende abekho bosi babechanga mumukholo okwo nibareta ebiyanua byabu.
Okhudekhisania khuekesianga okhuchaka khwa obulamu obuyakha abandu babiri nende olwibulanwa.
Emilukha kion kibechanga ekya enyanga yosi nomba okhubita muinyanga yosi.
Nibama okhubukula ebiyanua bireterwe bakhoyere okhucha munyumba wa balamenya.
Abangi bakheranga okhucha eyare nende abekho babu musindu si balanga embu ''Honeymoon".
Omukhana nende omusiani banya okhumenya alala nibahamala oludalo luno.
Kubechanga omulukha okubola embu omwana wa edala fulani yamarire okhudekhia mulukong.
Omulukha kuno kabukhana nende okwa bakuka befu muno.
Enyanga echa bakuka befu mukhana yadekhanga namenya nende abebusi abomusiani.
Enyanga chino omukhana adekhia namenya nende omusacha waye munyumba yabu.
Abaluhya bachama emilukha kino ngakiretanga abandu alala nende okhugumia abadekhisanie.
Kibechanga emilukha ekya omukhana atula owabu okhucha okhumenya nende omusiani.
Okhutekhisania khubechanga khuretwa nende obukheri khumusiani nende omukhana yadekhisie.
Babechanga bacha emberi wa Were okhuekesia embu banamenya alala musando yosi.
Okhurula chinyanga cha bakuka befu okhudekhisania sibechanga esindu esiomugaso.
Abaluhya khwadiririra omuluhya okwo khumiaka ekyo kyosi kyosi okhula enyanga chino.
Aburi sibala esiabaluhya sibechanga nende engira yabo eyokhudekhisania.
Tsingano - Mwechesia yananga lukano ne bana barecheresia lukano olo nibareba marebo.
Ingano ye efisi- Ifisi yali neichinjire inyama mumunwa kwayo.
Khuteshiania - Ne musiro mukhongo mundu khuteshia inono ya niyina.
Khukulikha - Khali mundu shiyali anyala khukulikha mwana mumatsai kalali ko mwana oyo tawe.
Khuyabira - Kwali musiro mukhongo mukhasi khuyabirwa nende makhola kaboyerwe musatsa nafwire.
Mukhasi wa makhola ne mukhasi wo musatsa afwire ne ashiri khukaliusibwa.
Mukhasi wa makhola mubulukha fiali lazima akalusibwe nende musatsa we lwikho lwa musatsa waye.
Musatsa shiyali akhoywa khukalusia mukahsi wa papa waye nomba wo mwana waye tawe.
Kwali musiro mukhongo sana mundu khukhwa mung'ani masa kabennya khuyabira.
Khushebwa - Kwali musiro musiani wenya khushebwa khutisiribwa tsinyimba nende musinde tawe.
Musinde ne mwana we shisiani ulire khushebwa nashiri khushebwa butswa.
Bundu yesiyesi wafunakanga misiro yatirungwa nende bulwale bwe ishira.
Mundu ulwalire ishira yakonyerungwa manyasi anywe khwikalira lifwa nomba karuliramo
Kando nende ishira, mundu ufunake misiro yali anyala khulwala bulwale shinga bukumba.
Bukumba ne khukhaywa mani kho khweresia mukhana mabanga.
Kho mukumba ne mundu musatsa ulali nende bunyali bwo khuyesia inda.
Mundu ulwalire ishira nalayirwa manyasi khu fikhe tawe ishira inyala khumwira.
Khale yosi bebusi bechesinjia bana babwe khuburira khu fikhole nomba khukhola
Fikhole efio fiekesibuungwa nende bakofu nomba bandu bamanyi.
Fikhole fikesibuungwa khale na alala nende khusirikha balwale nende khwibusia bakhasi bali asiro.
Bamanyi bosi bekesiinjia khukasia fichonge nende, khulukha nende khandi khunaba.
Khali tsisubutali tsialiwo tawe kho bandu basirikhungwa mutsingo nende misala chia manyasi.
Bana bachakanga kwekesibubwa shinga bebulwa paka shingabalifwa.
Lieko lia khuranga lio mwana yechesibuungwa ne fise fio khukulikha.
Inyanga yo mwana khukulikhwa kuka waye yamukhombinjia bushi nende ipilipili.
Shikhile esho shikesinjia mwana mbu mushibala khuli nende makhuwa manulu nende malulu.
Tsikilasi nende machera (marebo) shikalitsinjiwo tawe.
Bana bakhana bekesibuungwa tsikasi shinga khuteskha nende bamama nomba bakukhu babwe.
Bana be shisiani bekesibuungwa tsikasi shinga khwaya tsingo'mbe nende khulinda litala.
Bandu shibatsitsanga khweka tsikosi tawe khuba bekesibuubgwa nende bamanyi.
Mechesio ko bulano kaukhane nede mechesio keshikhale mutsinjira tsinyiinji.
Masomo keshisungu ketsa shinga basungu betsa mukenya.
Mwana yatsitsanga musukuli mukhono kwaye nikunyala khubura khumurwe kwatira shirwi shili lubeka wundi.
Khusoma khwachakanga nede inasari kho mwana atsie mukilasi yo khuranga.
bekesia bechera khwekesia bana balitsinji mutsisukuli.
Mutsisukuli bana basomibungwa masomo manji kaukhane.
Bana bekesibuungwa khwandika mulufu kho lano barulewo bandike musfitabo.
Bana bekanga masomo shinga lusungu, bubali, masomo ko khulima nende isayansi.
Bana bayebungwa marebo/machera khukhola kho batsie mukilasi yamberi.
Kando nende masomo musukuli, mibayo chiaukhane chialitsingiwo.
Bana nakhung'ananga fikuli fiaukhane khulwa khupishana mumibayo.
Mibayo shialitsinyi khalala nende khwirukha, khubaya mipira nende khuruka.
Isukuli iba nishirire mumibayo yayebuungwa shikhanwa shia mapesa.
Mumasomo kene ako, bechesia bechesinjia bana milimo chie mikhono.
Milrimo shinga khukasia findu fie tsimbao, fikapo nende mayambo chiekesibungwa.
Bana bekesibuungwa mirimo shinga khulonga tsinyungu tsio khutesheramo.
Basomi bakamanga mukilasi yo musafu/saba.
Tsisukuli tisalinji nende mera kaukhane kho bandu banyole khutsimanya bulayi.
Mwana niyamalanga ikilasi ya saba natsia khwekesibwa milrimo.
Mirimo chio mundu yekanga ne khalala nende khwechesia, khusirikha nende chirio.
Isukuli yemirirungwa nende mwechesia mukali uba nali khusukuli yene eyo.
Bana batsitsanga khusukuli saa moja nebabwao ingo saa sita nende inusu.
Bana bayebungwa busera khusukuli nibanywa kho batsie mutsingo tsiabwe.
Bebusi shibarunganga mapesa ko busera tawe.
Maomo kali keshikhaya kho isukuli fisi siyarungwa tawe.
Fitabo fiakulungwa nende sirikali ne bana bakabwa khusukuli nende bechesia.
Bana fwalanga tsiyunifomu kho banyole khumanyikha mbu nabasomi be shikuli lebe.
Bana bakhana fwalanga lirind ikamisi nende khandi ibuluma mukari we ikamisi.
Bana basiani bafwalanga lishati lifwana nende lirinda lia bakhana nende shinyasa.
Buli isukuli yalitsinji nende ikala yayo ye iyunifomu ilafwanana nende isukuli yindi tawe.
Filaro shifialiwo tawe kho bana basenanga asi nibatsia musukuli khusoma.
Mwana niyakhakhola marebo yayebungwa irupoti nayiriria bebusi baye.
Irupoti yekesinjia shingo mwana aba nakholere machera nende masomo kaba kamunyasia.
Mwana shiyakhoyerungwa akalushire khusoma mukilasi yaba nasomere tawe.
Kho buli mwana yasutaanga mukilasi ye imber niyakhakhola marebo ko khumwisho wi ikilasi.
Mikhung'no chia bebusi chalitsingi khusukuli khumanyirisia shinga bana batsiririra.
Mundu naba bamalire ikosi yatsire khukhola nelano achaka khukhola ikasi.
Mundu utsire khwekera khusomia yanyolanga ikasi yo khwechesia bana.
Mundu uba natsire khusomera khusirikha aba alakhola ikasi yo khusirira bandu.
Shinga masomo keshisungu kestsa, stsisubutali nende tiskanisa tsiachaka khubawo.
Mubunji bwe tsisukuli tisachakiranga khukanisa ne ni wa bana basomeranga.
Isukuli nichaka khukhuila ne bandu bo lukongo ana mukunda kho isukuli yumbakhwe.
Khale kho isukuli yalitsinji ya bandu bo lukongo kho nibo balindanga isukuli.
Buli isukuli yalitsinji nende ikanisa iba niyeresia meko shinga isukuli ikhoywa khuba.
Bana be isukuli balamiruungwa nende ikanisa ye isukuli yene eyo.
Tsikanisa tsia khale tsiemiriranga tsisukuli ni khalala nende Anglican, Catholic, P.C.E.A, Inland nende tsindi tsirio.
Masomo kenako kamala katsiririre shinga sirikali niyetsa niyamua khukashukhania.
Fikuli fiemeta nifiba finji ne khandi bandu batsirira khusoma sana.
Masomo keshisungu shikali nekakhetsa, bana basiani basomanga banji khushira beshikhana.
Lwe shialo shiatsirira khukhula, mechesio kosi kakhula nikachenjia.
Shinga Kenya yachaka khuba nende buruchi masomo kalonda mutindo muyakha kwa 8-4-4.
8-4-4 yachaka mwaka kwa 1985 Moi nali muruchi mukhongo we Shialo shia Kenya.
Bana bachakanga khutsia musukuli nabali nende miika sita nibatsia mukilasi yo khuranga.
Bana barebuungwa khalala khulundokhana nende ikilasi yabalimo khandi nende miika chiabwe.
Bana bakholeranga findu khalala lwo mwechesia yabeyetsanga ikasi ne khandi babayanga khalala fise fio khuulukha.
Bana babayanga miyano chiakhuna mutsisukuli tsiabwe khulwo khukhola buongo bube bupara lwangu.
Mibayo chiabayungwa ne khalala shinga mupira kwe firenje, mupira kwo mikhono, tsimbiro, nende mupira kwe ineti.
Khandi tsidurama tsiakholuungwa ne bana baulira tsinyimbo nibashina.
Khwali nende khumatcha (tsisikauti) nende tsikilabu shinga tsio bulimi nende masomo kandi.
Mibayo chiene echo chiakholanga bana khukhusia fipawa fiabwe nende khandi khukhola bulayi mukilasi.
Basomi bakholanga marebo buli mwaka kho basute mukilasi yamberi.
Mwana naba nakwa marebo, yakalushiranga ikilasi yaberemo khu mwika kwene oko.
Khwalistsinji nende marebo makali kataru kakholuungwa tsilevevoli tsiakhune.
Musomi niyakhola mukilasi ya munane nakhola marebo kho atsie musekondari.
Marebo ke ikilasi yo munane kafwanana mukenya inamba ne kasaisibuungwa nende bechesia baulwe.
Mwana nabura marebo ako natsia musekondari yana niyaula.
Isekondari yabetsaanga miika chine alafu lano mwana akhola marebo khandi.
Khandi marebo ako kakholuungwa mukanturi yosi fikhe filala ne kafwanana.
Marebo ako shinga ka kilasi yo munane kasayisibuungwa nende balamu balobole.
Musomi niyakhamala ikilasi ya ekhumi nende khabiri yatsitsanga khweks mirimo.
Naba niyakwa mareb ako nakalushira ikilasi yene eyo nalinda khandi khukhola marebo ko mwika oko.
Masomo kene ako nikachakire bebusi barunganga mapesa ko khusoma.
Mwika kwa 2003 masomo ka fikuli fia primary kachaka khurungwa nende sirikali.
Bebusi batsirira khurungira ifisi bana babwe be isekondari ilali sirikali yalipakho mamondo matutu.
Mwana niyamalnga ikilasi ya ekhumi nakhabiri nattsia khwekera milimo chiaba niyenya.
Khale milimo chia bandu bekaanga sana ne khwechesia ne banyolang tsikasi nibakhamala khweka.
Arusi yakhale yaukhane nende arusi yobulaano mutsinjira tsinyiingi.
Omusiani wenya okhuteshia nomba outeshie alangungwa mbu mukhwssi naye omukhana utesherere alangungwa mbu omweya.
Miika chia khale musiani niyenyanga khuteshia naserera mukhana umuchamisie waba namunyoleere kama khunjira, mumwalo nomba kata muundalo.
Mkhana niyakhamala yachama no musiani atsia wabu mukhana khwibuula nomba khwimanyisia.
Musiani niyakhamala khwibuula wabu mukhana na abolera abakofu ne bakofu batsia wabu mukhana.
Shifune shia bakofu khutsia wabu mukhana ni okhumanyana nende abebusi bo mukhana nende khandi khumanyirisia ikhwe ya bakhoyere khwana.
Bakofu nibakhamala khufuchrisiana nende abandu be ewabu mukhana nibakalukha bakasia ikhwe.
Ikhwe ne miandu chianungwa nende abandu bewabu musani khu bandu bewabu mukhana khulwo khwekesia oriomuno.
Tsinyanga tsia khaale ikhwe yali miandu kama tsing'ombe nende tsimbusi.
Ikhwe niyakhairwa nelano bakofu bakasi isambo yo khuteshiania khow muhana nende musiani
Inyanga ye isambo yabetsanga inyanga ikhulundo mu shikwenyi na abandu khurula mulukongo baalngungwa okhwikhoyera mulukha.
Isambo yakholungwa mulitala lye wabu musiani uba nateshia inyanga yene eyo.
Mukhana yarerungwa wabu musiani nende abeetsa baye be shikhana nende abebusi nende khandi abakofu bewabu.
Fiakhulia tsimbia tsinyingi fiatekhungwa khulwe inyanga yeene eyo.
Fiakhulia fiene fiatekhungwa nende abashiere mwo mwitala lio musiani.
Mukhwe yateherungwa lukaye nende senje wo mukhana inyanga ye isambo.
Lukaye ne fiakhulia filobole fiyebungwa mukhwe ne fitekhungwa nende mundu sa yesiyesi tawe.
Lukaye ni fiakhulia shinga muranda - inyama isikirwe khulwe tsinyanga mana yooma.
Fiakhulia fiatekhungwa inyanga ye isambo ne khalala nende busera bupashirwe nomba bwe shinoko, tsingokho nende inyama.
Busuma bwe imere bwafukungwa inyanga yene eyo ne bwafukungwa nende busie bwe imere.
Busie bwe imere ne busie busierwe khurulana nende amatuma, mabere, bule nende emioko.
Busie bwe isambo bwasiebungwa khale kho bunyire mana busuma bube bulayi.
Fiakhulia nifyakhayia nefirerwa mubandu nibalira khalala nibasangala nibopa tsimbakha.
Mubuluyha khulira khalala kwali mulukha kwo khwechesia obulala bwo lukongo nende khweulira.
Bandu bibakhamala okhulia nebakofu bamala bainyia amekesio nomba bacherira mweya nende musiani.
Mechesio ko mukhwe nende mweya beyeebungwa kalondana nende liria nende ngabakhoiyirwe khubenya nobulala.
Macherero kene ni kama okhulinda musaatsa, khulinda mukhasi, findu fyo mukhasi ndende musaatsa akhoywa khukhola nibali mwiria.
Bakofu bateherungwa kwete: malwa kolutseshe ka bakhoywa khunywa niberesia mweya malako nende amechesio.
Mechesio ni kakhawa shindu shilondakho ni khusebula mukhwe nende mweya nibubasangalira.
Khusebula Khubetsanga nende khwana efikhaanwa khu mweya nende mukhwe.
Fikhanwa fiene fiyanuungwa khulolesia findu fikhoyerwe khukholwa nende musiani no mukhana mwiria.
Mukhewe nomba musiani ayebungwa lifumo nende ingabo khwechsia obulindi mwiria.
Mubuluyha mundu musaatsa ne murwe kwe litala ne akhoyerwe khulinda mukhasi waye khalala nende baana babwe.
Mweya asebulungwa findu fye imere shinga luteru, shimwero nende khandi findu shinga shieyo, mwikho.
Mweya akhebungwa fikhanwa fiene efyo khwekesia mbu niye ukhoyerwe khutekha muliria nende khumanya mbu musatsa waye akhoywa abe niyekura.
Fikhanwa fiakhawa no mweya nende mukhwe bayirwa musimba yo musiani nende bakhana babiri bewabu mweya.
Isimba ne inyumba yo musiani yombashirwa nende papa waye niyakhangala naba nalanyala khweyalisia munyumba ndala nende bebusi baye.
Isambo niyakhawa ninabndu bakhung'ana nebakalukha mumatala kabu waba nibarulire.
Mukhana mweya atonyanga muluria liaye liyakha nende bakhana babu babiri bali bamukobere.
Kukhu wo mukhana yesi anyala khukona wabu musiani inyanga yo mukhana ateshere.
Shifune shia kukhu khweyalisia ne mbu mukhana naba nashiakonakho nende musiani yesiyesi kho inyanga yene eyo aba alaumisibwa nende musiani naba nakona naye.
Mukhana niyakhakona nomusatsa waye nibachafuchia buliri nende malasire kho kukhu womukhana abukula buliri obo natsia nabwo ingo waye khufuya.
Bakhana bebe abo basebulungwa nende mukhwe inyanga yo khutaru nibakalukha wabwe.
Nibakhoola wabwe nibamala babolera bebusi bo mukhana shinga mukhana aba nalindirwe nende mukhwe wabu.
Muisani ndende mukhana nibakhamenya nibanyoola mwana nomba bana khulwo khubangula lukhwo lwabu.
Mukhana namala yebula no musiani atsia wabu mukhana khumalisia ikhwe yababa nibelewana khwana.
Musiani namala ikhwe yoosi nakholerwa isaambo yo khusaaba - khutsia khulia wabu mukhana nende bandu babu.
Khale mukhana niyasererungwa nayera inda nashiateshibwa musiani yalirunganga imbusi.
Arusi yobulaano shili nende findu fiinji shinga arusi ya khale yalitsinji tawe.
Tsinyanga tsino musiani niyenya khuteshia naserera mukhana nibachaka khumanyana khulwo muda kwabenyere.
Nibakhamala khumanyana bene ne lano musiani atsia wabu mukhana khumanya bebusi bo mukhana nende khandi khulola litalala liabu mukhana.
Inyanga yo khutsia khumanya wabu mukhana, musiani atsitsanga nende abetsa baye be irika yaye.
Inyanga yene iyo musiani shalitsanga ingokho wabu mukhana tawe khubera abetsaanga ashiana ikhwe.
Musiani niyakhamala khwibuula wabu mukhana naruma papa wuwe khubakofu khubabolera mbu anyolere mukhana wo khuteshia.
Mukhana yesi anyala khutsia wabu musiani khwibula kakhali yenya khukhola ario.
Bakofu nibakhanyola likhuwa nibalanga musiani khumureba naba nachamire mukhana wa aba niyenya khuteshia.
Musiani nafuchirira ne bakofu bekasia batsia wabu mukhana khulola bebusi nende khureba ikhwe yabakhoya khwana.
Nibamala bafuchrisania nibakasia inyanga yo khuyira ikhwe wabu mukhana.
Ikhwe irungungwa ne tsing'ombe nede khandi amapesa shinga bafuchirisiana.
Inyanga yo khuyira ikhwe musiani satsitsaanga wabu mukhana tawe khuba ni bakofu ni bayiranga ikhwe.
Nbakhakhwa nelano musiani nende mukhana baula inyanga yokhuteshiania ili inyanga ya arusi.
Musiani amalanga yechesia bebusi babe inyanga ya arusi shinga afuchirisaniye nende mukhana.
Mukhana yesi atsia wabu khwekesia bebusi baye inyanga yo musiani alamuteshiria.
Bebusi nibakhachama tsitare tsia arusi nibamala batsia mukanisa yomukhana nende musiani.
Shifune shio khutsia mukanisa ni khuiyira likhuwa khumukhulundu ili atangasye liiria mukanisa.
Mukhulundu asomanga matangasio ke liria kho mundu ulenya musiani no mukhana bateshanye yebule.
Mundu yesiyesi uba nalenya liria ero libeo akhoywa khuinyia shifune khumukhulundu.
Liiria litangasibungwa mukanisa khulwa mawiki kataru nomba jumapili tsitaru tsilondokhaane.
Musiani nende mukhana batisiriranga nende khwikasia khulwa inyanga yabwe.
Arusi yobulano ikholungwa mukanisa ne mukhulundu niye ulimasiinjia bene arusi imberi wo mkanda.
Mukhana akholerungwa isambo yo khusebulwa nende bandu be ewabu nayebwa fikhanwa.
Inyanga ya arusi musiani abukulanga mukhana waba niyeyalisie.
Mukhana anyala yeyalisia wabu kakhali bakhola arusi khambi nende wabu mukhana.
Arusi nili ale nende wabu mukhana niyeyalisia wo mwikho waye yesiyesi no musiani amubukula inyanga ya arusi itsuli.
Inyanga y arusi, musiani nende mukhana babetsaanga nende abaloleri babwe.
Arusi itsakanga itsuli nikholerungwa mukanisa yo musiani uba nateshia.
Inyanga yene iyo ibetsanga nende lisomo, khuyala nende khusayira bateshianiye.
Mukhulundu ayalanga niyakhamala khulimasia ndende khufwasia bene arusi tsimbeta.
Mukhulundu niyakhamala khulimasia musiani no mukhana abayeresinjia yisatifiketi basaine.
Baloleri bo mukhana nende musiani bosi basainanga khu satifiketi yene eyo.
Isatifiketi niwokwechesia mbu babiri abo balimasibwa imberi wa bandu ne bateshianiye mubulafu.
Nibarula mukanisa nibatsia abuundu wa babukanirwa wo khulia nende khushina khalala nende khuyebwa efikhanwa.
Bene arusi babetsanga balangire mundu wo khwemera findu nga khushina.
Khandi bamalanga bopwa tsipicha tsia balarumishira khuparanga inyanga yabwe ikhulundu.
Nibakhamala khushina nende khupwa tsipicha ne lano bekhala khulia nende khulira mebalo khurula khu bebusi nende beetsa.
Bebusi khurula wabu musiani nende wabu mukhana bayebungwa bwiyango bwo khubola makhuwa kabali nako kalodana nende liiria.
Bandu nibakhamala khusunga ne lano bateshianiye bayebwa fikhaanwa.
Fise fwo khuyaana bandu babetsaanga batsatsalire sana ni bashina nibeulira.
Bebusi khandi bayebungwa bwiyango ba kwanza khweresania fiyaanwa fyabu.
Khubetsanga nende isambo yo khwikhoyera mulukha (ipati) kwa arusi shiro shiene shia arusi.
Isambo yene eyo ikholungwa nende abakhana nende abasiani betsirika tsia bandu bateshianiye.
Bebusi nende bakofu nende bandu bandi babwetsao nibakhamala kwana fiyaanwa fyabu.
Muisambo (ipati) yene eyo ibetsanga nende khumanyana, khunywa malwa nende khushina.
Ipati inyala yakholerwa muoteli nomba abundu wosiwosi wa bene arusi baba nibenya.
Ipati niyakhawa ne beya batsia mubweya ne bandu bandi babwao.
Bweya bunyala khubukula tsinyanga tsitaru nomba liwiki khulondokhana shinga bene arusi benya.
Bene arusi banyala khutsya abudu wosiwosi bweya waba nibeulira kata ni ba rwanyi we ikanturi.
Nibakhamala bweya nibakula batsia mukanisa khupa orio khulwa khumala mulukha bulayi.
Khandi bamalanga balanga bandu be tsirika tisabu khupa orio muno khulwo khwema nabo.
Nibakhamala nibachaka khumenya khalala shinga musatsa nende mukhasi mubulala.
Mukhana namala yatekha nachaka khulama mukanisa yo musatsa wuwe alamangamwo.
Inyanga yo khusaba musiani atekherungwa ingokho inamba nirerwa khushibakuli nilateterwe.
Busala bunyala khulombwa khurumishila busi bwishimwa nomba busi bulabu.
Busi hubu buosi burumishilaa injila indala khulomba busala hubu.
Ra busi mushipila shisafi uremu matsi kamamile khuikulu, rumishila matsi malabu.
Shula busi nende matsi bitsukhanyikhe, matsi nikali matititi metamu matsi kandi khutukha kabe ikulu wubusi.
Rumishila shitambaya shisafi khufunika khushipila shili nende busi, rumishila lutika lusafi nomba likhola litititi khuboya shitambaya khushipila.
Kinga shipila shili nende busi ure habundu hashindu, habundu humundu habula khushituya.
Lekha shibila shibe wurele khumatukhu kabaka nomba kianne.
Busi bulaba buboyi, buli tiyali khurumikha khulomba busela.
Ra matsi khumaika kayuye khutsitakika likhomi nomba likhomi na tsiranu khulondokhana nende bunyishi bumulilu.
Matsi kakhasalama bukula busi bwobwo buwapaka ushukanyie bube bwangu, Unyala khumetamu matsi matitit nubuli bulitoht.
Nuwakhamala ramu matsikayili kali khumaika ushukanyie nurumishila shikho.
Buhe tsitakika tsinne nushulanga, lekha bupapachile khandi.
Unyala khuramu indimu, isukali nomba uremu biosi ushule bukimilane.
Wakhamala unyala khuiyula ure mubisunuku nomba bikombe bandu bang'wi.
Busala bupake buhelwaa tsindana tawe bunyala khubaha itabu yinda.
Ochaka nende okhuyaba tsinduma nomba okula khushiro
Niwakhamala nobatsa tsinduma nende mubano okhuiniayo amakhoba
Nomala niwosia tsinduma obulai nende amatsi malafu paka tsilave obulaii
Niwakhamala nora amaru ka maremwa khu shifulia nopangakho tsinduma ili tsilalala tawee
Nomala nometamo amatsi kayera nende ichumbi yo khuyera okhulondana nende tsinduma nga lwa tsiyera
Niwakhamala niwafya omuliro khu maika nomba khu lijiko
Sichikha eshifulia khu maikaa nosutiamo muliro khula tsidaka makhumi kataru
Tsinduma nitsyakhaya matsi kahama noiniyao khu maika
Onyala khunywa nende ichaii nomba obusera
Metamo ichumbi amatsi kama fikombe fibiri nende inusu
Renjekha shifulia khu maika nomba khu lijiko norechekhamo omuliro
Rabachisia kama tsidaka makhumi kane khula nga matsi kalahama mushifulia
Okhutekha inyama wanza nende khukula inyama khu buchaa
Nomala notetamo efipande fititi nende mubano
Niwakhmala niwosia nende amatsi malafu nora khu shifulia
Metamo ichumbi nende amatsi khu shifulia shilimo inyama
Rabachisia inyama kama tsidaka makhumi kataru nosutiamo muliro paka nga la inyama iyaa
Nomala ometamo amafura niwendelea okhukaranga
Teta eshitunguo nende tsinyanya tsyokhuyera nometamo nokaranga panga nga la tsiyaa
Nomala metamo amatsi khukasia omunyu, onyala wametamo omushebano
Rabachisia kama tsidaka ekhumi khula amatsi kapungukhe munyu kwo khuyera khu orusiee khu maikaa
Ochaka nende khukula inyeni imbisi khu shiro
Nomala niwarakarayo esishere niwikhonyera omubano
Nomala noteta khuiniyamo obuchafu bwo mukari khu lano wosie bulaii nende amatsi malafu
Niwakhamala nonyululusiakho ichumbi inditi
Niwakhamala niwafya muliro khu lijiko nomba khu maika
Nomala nochaka khusika inyeni khu muliro khu lwa tsidaka ekhumi nende tsirano
Nomba onyala khusamba mu mafura khu lukaraya khu kwa tsidaka makhumi kabiri
Nomala niwosia shifuliaa norenjekha khu maika nomba khu lijiko
Niwakhamala nokaranga fitunguo mu mafura matiti nifiyaa noteteramo tsinyanya
Wendelea khukaranga khula nga lwa tsinyanya nende fitunguo fiyaa
Nomala noteta inyeni fipande fibiri nora khu shifulia nometakho amatsi ko khuyera
Rabachisia khu lwa tsidaka makhumi kabiri omunyu kupungukhe kube omusiro khu lano orusie khu maika
Nuwakhashela nomba khukula mabele king'ombe kakhatsukanywa matsi.
Chunga mabele nurumishilaa shichunjilu nende shipila shisafi.
Tsukha mabele muishimuka ufunikhe butinyu, nubula shifinukhu shishimuka boya likaratasi khushisokoro uminile mmunywa kwishimuka.
Ra abundu ashindu wababula khunuka nomba khutuya shimuka.
Lekha shikhaleho matukhu kabaka noo kanne, unyala khulekha kabe karanu nuwenyaa mabele kaboye kabe malulu.
Matukhu katushi unyala khusakusula nomba khusesa kakumilane kabe malitoho shilala.
Unyala khura mushikombe ung'wi kali kario nomba umetemu isukali nuwihulile.
Mabele mabou kanyala khung'welwa nende mukati, tsinduma, mioko nomba mapuoni kishimwa.
Nuteshi makanda kakhaiya unyala khuenya khukalanga nukhenyi khukalia ndio.
Chaka nende khuokitsa bitungu nende tsinyanya khurulitsa buchafu bulikhu.
Khalakanyia bitungu nende tsinyanya mbipande bitititi.
Nuwayanza tsipilaapili unyala khukhalaka mbitonye umetemu.
Raa makura kukhutekha khushifulia shilabu uree khumaika kayii.
Makura kakhaiya ramu tsinyanya, bitungu nende tsipilaapili tsiulombi.
Linda biyii unyala khurumishila mwikho khutubula bibe biti.
Makanda kuteshi nikashilee nende matsi/munyu unyala khusundula
Unyala khurumishila matsi masafi khuokitsa makanda kayili khu kabule khuba nende munyu kwikala yamakanda.
Khumulula matsi karulemu ure mushifulia shili nende makura kayili.
Shula makanda khushifulia khutukha makura katukhe shia abundu mmakanda.
Metamu matsi matititi khulondokhana nubunyishi bwamakanda.
Lekha kayi tsidaka tsiranu nufunishi, unyala khufunula ushukhanyie khandi.
Munyu nomba mushelekha ni matsi kabametaa mutsingutsa khutsilomba tsitubukhe.
Munyu kurumikhaa nomba kukholaa ikasi shilala nende makati ingawache makati bakulanga, munyu unyala khulombela mwene.
Bukula likoshe ure munyungu yumushelekha nomba uhutule shipila indangu uremu likoshe.
Ramu matsi masafi urengekhe ikulu wishipila shindi. Matsi kalakhamulukha kabira mlikoshe, matsi kabiri mulikoshe nako kalombaa munyu.
Nuwakhalokota bwoba rulitsa bisembe nende matoi kalikhu.
Bakala khumubasu ilwanyi, unyala khura khulibati nomba khulikunia khubume bulei.
Unyala khubakala matukhu kuwenyi khurula khulitukhu lilala, Kabili, Kabaka nende khutsilira.
Bukula bwoba bumi nomba buniali ure mmatsi malabu wokitse khurulitsa buchafu.
Khalakanyia bitungu, ihoho, tsimbilinganyi nende tsinyanya mbipande bitititi.
Biakhamala khuiyia bukula bwoba bukhamulukhe matsi uree mushifulia biyi nende makura halala.
Funikha ulekhe biyi tsidaka tsibaka, funula ushukhanyie, ulekhe mulilu kube mutiti khu bibule khulala.
Unyala khuiyula bwikama idaka yindi indala. Bwoba bulaba tayari khulilwa nende bushuma nomba muchiele.
Lihondo ni litunda limelaa khurula khumasebebe, maondo kabetsaa lukanu khulondokhana nitsimuma.
Hara lihondo hakari urulitse tsimuma nende bindu bwimukhari.
Batsa lihondo khurulitsa makhanda kikulu ure mmatsi masafi khukhuokitsa.
Wakhaokitsa tonya lihondo mbitonye biyenje, panga khushifulia uremu matsi mayenje.
Funikha ure khumaika ulekhe liyi tsitakika likhomi na tsiranu.
Tsiakhabwa iyula urulitsemu matsi karikale, khulombe biungu biukhukaranga.
Khukaranga khulenya khube nende makura kukhutekha, bitungu, ihoho, itania, tsimbilinganyi nende tsinyanya .
Khalakanyia bitungu, tsinyaya, ihoho nende itania mbitonye biti biti.
Ra makura khushifulia ulekhe kayi, metamu biungu biutonyi ushulanyie biyi tsinyaya tsitubukhe.
Biakhaiya ramu lihondo liyili ushukhanyie, funikha ulekhe tsitakika tsibaka lilaba liyili.